CELEX: 32006R0600
Language: et
Date: 2006-04-18 00:00:00
Title: Komisjoni määrus (EÜ) nr 600/2006,  18. aprill 2006 , teatavate kaupade klassifitseerimise kohta kombineeritud nomenklatuuris

19.4.2006   
            
            
               ET
            
            
               Euroopa Liidu Teataja
            
            
               L 106/5
            
         
      KOMISJONI MÄÄRUS (EÜ) nr 600/2006,
   18. aprill 2006,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel liigitada 2. veerus näidatud CN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. aprill 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 486/2006 (ELT L 88, 25.3.2006, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  1
               
               
                  2
               
               
                  3
               
            
                  Tumepunane, mittevahutav, sademeta vedelik. Selle tegelik alkoholisisaldus on umbes 16 % mahust, millest laboratoorse analüüsi järgi vähemalt pool ei ole saadud viinamarjast.
                  Toode saadakse viinamarjavirdest, millele lisatakse kääritamisprotsessi ajal peedisuhkrut ja maisist saadud etüülalkoholi.
                  Koostisosade sisaldus:
                  
                              —
                           
                           
                              :
                           
                           
                              suhkrute üldsisaldus
                           
                           
                              :
                           
                           
                              169,7 g/l
                           
                        
                              —
                           
                           
                              :
                           
                           
                              sidrunhape
                           
                           
                              :
                           
                           
                              1,4 g/l
                           
                        
                              —
                           
                           
                              :
                           
                           
                              viinhape
                           
                           
                              :
                           
                           
                              1,4 g/l
                           
                        
                              —
                           
                           
                              :
                           
                           
                              õunhape
                           
                           
                              :
                           
                           
                              0,2 g/l
                           
                        
                              —
                           
                           
                              :
                           
                           
                              äädikhape
                           
                           
                              :
                           
                           
                              0,3 g/l
                           
                        Tootel on magus, pisut mõrkjas, kergelt hapukas, aromaatne ja kergelt vürtsikas maitse.
                  Toode on ette nähtud valmisjoogina tarbimiseks. See on villitud 0,75-liitristesse pudelitesse.
               
               
                  2206 00 59
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 22 lisamärkusega 5c ning CN-koodide 2206 00 ja 2206 00 59 sõnastusega.
                  Toode klassifitseeritakse rubriiki 2206 isegi alkoholiga kangendatult, sest see säilitab nimetatud rubriiki kuuluva toote omaduse (vt HSi selgitavad märkused, rubriik 2206, kolmas lõik).
                  Toodet ei saa klassifitseerida muu veinina rubriiki 2204 suure sidrunhappe- ja suhkrusisalduse tõttu, kuna rubriiki 2204 kuuluva värsketest viinamarjadest veini omadus muutub.
                  HSi selgitavate märkuste tekst, rubriik 2204, lõik 1, punkt 4, kirjeldab dessert- (või liköör-) veine kui mõnedel juhtudel alkoholi lisamisega kangendatud veine. Toodet ei saa siiski lugeda liköörveiniks rubriigi 2204 tähenduses, kuna grupi 22 lisamärkuse 5c kohaselt on lubatud lisada üksnes veini destilleerimisel saadud toodet.